Josh Dallas

Joshua «Josh» Paul Dallas (født 18. desember 1978) er en amerikansk skuespiller. Han er kjent for rollen som Prince Charming/David Nolan i ABCs tv-serie Once Upon A Time, og for rollen som Fandral i Marvel-filmen Thor. Dallas ble født i Louisville, Kentucky. Han studerte teater ved New Albany High School i New Albany i Indiana frem til 1997.

 Karriere 
Ved endt utdannelse, sluttet Dallas seg til Royal Shakespeare Company, og ble med i Royal National Theatre, English National Opera, New Shakespeare Company og The Young Vic.

Tilbake i USA og bosatt i Hollywood, fikk han rollen som Fandral i filmen Thor i 2011. Siden han fikk rollen bare noen dager før filmingen begynte, og var en ukjent personlighet da han fikk rollen, ble det spekulert i om han fikk den fordi det ikke var nok tid til å finne en mer profilert erstatter. For å forberede seg på jobben, så Dallas på Errol Flynn som en inspirasjon og så mange av filmene hans. 

I 2011 fikk han rollen som Prince Charming i ABCs serie Once Upon a Time. Dallas kunne ikke spille i den andre filmen av Thor på grunn av sine forpliktelser til OUaT. Zachary Levi erstattet han i filmen.

 Privatliv 
Dallas møtte skuespilleren Lara Pulver i 2003 mens han jobbet på Theatre Royal i Windsor. Paret giftet seg i 2007 og ble skilt i 2011 etter lang tids separasjon.

Dallas begynte å date med-skuespiller Ginnifer Michelle Goodwin fra TV-serien Once Upon a Time, i løpet av høsten 2011. Dallas og Goodwin ble forlovet i oktober 2013, og de ble viet i en intim seremoni i Los Angeles 12. april 2014.  Paret har en sønn, Oliver Finlay Dallas, som ble født 29. mai 2014.

 Filmografi 
+Film år Tittel Rolle Merknader200880 MinutesFloyd2009Ben2009Greg2009AceTV film2009Ghost MachineBraggKun stemme2011ThorFandral2011FiveHenryTV film2012Red TailsRyan Fling

+TV År Tittel Rolle Merknader2006Ultimate ForceWeaverEpisode: "The Dividing Line"2008Doctor WhoNode 2Episode: "Silence in the Library"2010MoneySpunk Davies2 episoder2010Hawaii Five-0Ben BassEpisode: "Ko'olauloa"2011CSI: Crime Scene InvestigationKip WoodmanEpisode: "Targets of Obsession"2011–presentOnce Upon a TimePrince Charming / David NolanHovedrolle

 Referanser 

 Eksterne lenker 


Kategori:Skuespillere fra USA
Kategori:Personer fra Louisville